# *PATEE Võru tugiprogramm*

# KOGUKONDLIKU ETTEVÕTLIKKUSE JA JAGAMISMAJANDUSE EDENDAMINE PIIRKONNA VAJADUSTE KATMISEKS

Projekti eesmärk

on leida Võrumaa kogukondade probleemidele uuenduslikke toimivaid lahendusi, mis aitaks suurendada kogukonna inimeste heaolu ja piirkonna jätkusuutlikkust.

* Kogukondade võimestamine - ettevõtete, kodanike ja vabaühenduste koostöö tihendamine.
* Vähenenud konkurentsivõimega inimeste töötamisele kaasa aitamine.
* Noorte ettevõtlikkuse suurendamine.

# Tulemused:

* Suurenenud on inimeste ja organisatsioonide teadlikus kogukondlikust ettevõtlikkusest ja ettevõtlusest (s.h. jagamismajandusest ja sotsiaalsest ettevõtlusest)
* Läbi on viidud kogukondlikku ettevõtlikkust ja ettevõtlust tutvustavad seminarid ja ajurünnakud piirkonna probleemide sõnastamiseks.
* Läbi on viidud ideede arengu kiirendi, kus töötatakse välja sõnastatud probleemidele uuenduslikke kogukondlikul ettevõtlikkusel põhinevaid lahendusi.
* Käivitatud on 5 pilootprojekti.
* Koostatud on raport kogukondlikku ettevõtlikkuse (s.h.jagamismajanduse ja sotsiaalse ettevõtluse) hetkeolukorrast, arengupotentsiaalist ja mõjuritest Võrumaal.

# Aeg:

jaanuar - detsember 2017

# Tegevused:

1. Pilootpiirkonna olukorra kaardistamine ja analüüs (inimeste hoiakud ja valmisolek panustada kogukondlikku ettevõtlikkusse; ettevõtete hoiakud ja valmisolek osaleda kogukonna probleemide lahendamises, nt rakendada erivajadustega inimesi vms; omavalitsuste hoiakud ja valmisolek toetada kogukondlikku ettevõtlikkust). jaanuar – märts 2017
2. Kogukondliku ettevõtlikkust tutvustavad seminarid ja ajurünnakud (s.h. noortele suunatud seminar) piirkonna probleemide sõnastamiseks. Osalejad: ettevõtted, omavalitsused, kodanikud ja kodanikuühendused. veebruar-märts 2017.
3. Ideede arengu kiirendi. Sõnastatud probleemidele uuenduslike lahenduste väljatöötamine. 1-2 päeva intensiivset ideede arendamist, kus kujunevad välja meeskondade tuumikud ning sellele järgnev individuaalne lahenduste täiendamine. Osalejad: ettevõtted, omavalitsused, kodanikud ja kodanikuühendused, valdkonna mentorid. veebruar-aprill 2017.
4. Pilootprojektide käivitamine. Eesmärk on käivitada 5 projekti. Projektimeeskondade toetamine, nõustamine, mentorluse korraldamine jms. aprill-oktoober 2017.
5. Pilootprojektide analüüs ja osapoolte tagasiside. november 2017
6. Projekti tutvustamine Ühisnädalal. Osalejate tunnustamine. november 2017
7. Raport kogukondlikku ettevõtlikkuse (s.h. jagamismajanduse ja sotsiaalse ettevõtluse) hetkeolukorrast, arengupotentsiaalist ja mõjuritest Võrumaal detsember 2017

# Eelarve:

|  |  |
| --- | --- |
| Personalikulud (projektijuht 0,5 ametikohta, 12 kuud) | 11 500 € |
| Ekspertide kulu | 3 500 € |
| Seminaride korralduse kulu | 3 150 € |
| Üldkulud | 1 750 € |
| **Kokku** | **19 900 €** |